Flyhistorisk Museum Sola

Flyhistorisk Museum Sola holder til i sjøflyhavnen ved Stavanger lufthavn, Sola i Rogaland og er en del av Jærmuseet. Bygningen er en flyhangar som ble bygget av tyskerne under andre verdenskrig. Etter krigen overtok Flyvåpenet (Det Norske Luftforsvar) hangaren for vedlikehold av forsvarets flymateriell. Museet ble stiftet i 1984 og hadde i den spede begynnelse tilhold i et hjørne av hangaren. Etterhvert har museet overtatt 2/3 av hangaren, og deler den i dag med Sola videregående skoles flymekanikerlinje. Flyhistorisk museum forteller norsk flyhistorie med spesielt fokus på den kalde krigen og andre verdenskrig, ofte med et lokalt blikk. Flere av de utstilte flyene er verdens eneste bevarte eksemplar av flytypen, som museets Caproni Ca. 310 og Heinkel He 115. Andre flytyper er det kun et par eller svært få bevarte eksemplar av på verdensbasis. Utover dette finnes det også en rekke vrakdeler i utstillingen, samt våpen, modeller og andre gjenstander. Flymuseet har en aktiv venneforening. Fly i samlingen Militærfly Arado Ar 96B-1 Arado Ar 196 et av speiderflyene ombord «Blücher» Caproni CA-310 Consolidated PBY-5A Catalina de Havilland DH 82 Tiger Moth 151 Fairchild PT-26 Cornell Fieseler Fi 156 C-2 Storch Heinkel He 115B Messerschmitt Bf 109 Saab 91 Safir Sivile fly Aero Grand Commander 680FL Aerodyne Vector 610 Convair CV-440 Metropolitan c/n 357 LN-KLK (ex. SE-BSR) de Havilland DH 114 Heron 1B DFS Olympia Meise LN-SCA ex.LZ+ET DFS 38 Schulgleider EoN Baby Type 8 LN-GBI Fokker F27 Friendship Mk.100 10298 / LN-SUF Hol`s der Teufel, "Mehank II" Noorduyn Norseman Mk.IV LN-BDR Piel CP.301 Emmeraude Piper PA-38 Tomahawk Scheibe Bergfalke II/55 LN-GBH Helikoptre Aérospatiale AS332 Super Puma LN-OMC (restaureres) Bell UH-1B Iroquois 61-0688 Bell 47G Westland Sea King Mk. 43B Utendørsutstillinger Canadair CF-104 Starfighter Douglas DC-6B Cloudmaster Funkmessortungsgerät FuMo 214 «Würzburg-Riese» NM-116 Saab RF-35 Draken Lagrede fly og helikoptre Antonov An-2 LY-AEQ Auster T7 WE548 ex. G-ASCF / SE-ELO Dornier DO-28A-1 Junkers Ju 52 WNr. 6791 CO+EI Miles M65 Gemini 1A (Deponert til Kristiansand lufthavn, Kjevik) North American Harvard IIB Vrak i Hafrsfjord I desember 2005 ble det oppdaget et tysk Heinkel He 115 tomotors bombe, torpedo- og oppklaringsfly på bunnen av Hafrsfjord ved Prestøy. Flyet tilhørte Küstenfliegergruppe 906, 1. og 3. Staffel på Sola, og det havarerte i Hafrsfjord etter endt oppdrag den 28. desember 1942. Vraket innholdt to bomber av typen SC-250, og begge var fylt med 130,4 kilo militært sprengstoff. Den 9. desember 2005 klokken 14.35 ble begge bombene detonert på fem meters dyp utenfor Prestøy. Flyhistorisk Museum hevet flyet 3. juni 2012, med støtte fra sponsorer. Flyet ble i en lengre periode oppbevart nedsenket i en ferskvannstank, for å redusere faren for alvorlige korrosjonsskader og saltsprengning. Per 2025 er flyet under restaurering. Referanser Eksterne lenker (no) Offisielt nettsted (en) Flyhistorisk Museum, Sola – kategori av bilder, video eller lyd på Commons Venneforeningens hjemmeside